ชุมเห็ดเทศ สมุนไพรสารพัดประโยชน์
ชุมเห็ดเทศเป็นพืชสมุนไพรที่มีสรรพคุณเด่นคือการใช้เป็นยาระบาย ช่วยในการขับถ่าย บรรเทาอาการท้องผูก และยังเป็นยาใช้ภายนอก มีสรรพคุณช่วยต้านเชื้อราที่ทําให้เกิดโรคกลากเกลื้อน จากข้อมูลกรมการแพทย์แผนไทยและการแพทย์ทางเลือก ภายใต้กระทรวงสาธารณสุข ได้แนะนําการใช้ประโยชน์สมุนไพรชุมเห็ดเทศ เฉพาะในส่วนของ ใบสด ใบตากแห้ง หรือสารสกัดจากใบเท่านั้น โดยในส่วนของดอก ลําต้น และ ราก นั้น ไม่ได้มีการระบุสรรพคุณเอาไว้ว่านําไปใช้ประโยชน์อะไรได้อีกบ้าง ซึ่งสอดคล้องกับท้องตลาดสมุนไพร ในปัจจุบัน ที่นิยมซื้อขายชุมเห็ดเทศในรูปของใบสด ใบตากแห้ง ผงบดจากใบตากแห้ง ยาผงแคปซูล ชาชงดื่มจากใบ  และ สารสกัดชนิดน้ํา ทารักษาโรคกลากเกลื้อนเท่านั้น